Töövõtuleping (füüsilise isikuga)
(“füüsilise isikuga ”- antud laiend ei ole pealkirja osa) 
Käesolev leping (edaspidi nimetatud Leping) on sõlmitud “____”_____________________
________________________, registrikood _____________________, aadress ______________________, mida esindab juhatuse liige ______________________________(edaspidi nimetatud Tellija) 
ja
________________________, isikukood _______________________, aadress _______________________ (edaspidi nimetatud Töövõtja), 
edaspidi nimetatud Lepingus eraldi Pool või ühiselt Pooled, 
leppisid kokku alljärgnevas:
Märkus: Näidise kohaselt kohustub füüsilisest isikust töövõtja tegema juriidilisest isikust tellijale kokkulepitud töö. Töö eest makstakse ühekordne tasu pärast töö tulemuse tellijale üleandmist. Füüsilisest isikust töövõtja ei ole samaaegselt füüsilisest isikust ettevõtja, mis on oluline, kui lepitakse kokku töövõtjale makstav tasu (siin tuleb tähelepanu pöörata maksuküsimustele). 
Näidises on ette nähtud konkreetne töö (raamatu küljenduse tegemine), kuid antud näidist saab kasutada selliste tööde nagu tõlketööd, arvamus, ekspertiis, hinnang jne tellimisel ning vastavate lepingute sõlmimisel.      
1. Töövõtja kohustub tegema järgmisi töid (edaspidi nimetatud Tööd):
1.1. teostama ____________________________________________________ (edaspidi nimetatud Raamat) küljenduse lähtuvalt Tellija poolt üleantud materjalidest (edaspidi nimetatud Küljenduse Materjalid);
1.2. parandama küljenduse vead vastavalt Tellija Esindaja poolt tehtud märkustele;
1.3. ette valmistama Raamatu trükkija poolt aktsepteeritavad Raamatu küljenduse failid;
1.4. tegema ilma erikokkuleppeta muid töid, sh Lepingus nimetamata töid, mis on vajalikud Raamatu küljenduse teostamiseks. 
2. Tööde kvaliteet peab vastama _______________________________________ (viide tööde kvaliteedi määramisel aluseks olevale standardile, eeskirjale, mudelile, varasemale tööle jne)
3. Töövõtja teeb Tööd oma vahenditega ja kannab kõik Tööde teostamisega seonduvad kulud. 
4. Töövõtja alustab Tööde tegemisega pärast Tellijalt Küljenduse Materjalide kättesaamist, järgides Tööde tegemisel Lepingule lisatud ajakava (Lepingu Lisa 1) (edaspidi nimetatud Ajakava). 
Tellija annab Küljenduse Materjalid üle __________________________ (millisel kujul - flopil, CD-l, paberil, kättesaadavaks tegemine Interneti kaudu jne). 
Juhul, kui Tellija annab viivitusega Töövõtjale üle Küljenduse Materjalid või annab nad üle Lepingule mittevastaval kujul või viivitab Tellija Raamatu küljenduse ülevaatamisega või muude Tööde teostamiseks vajalike kohustuste täitmisega, siis pikeneb vastavalt Tööde teostamise tähtaeg. 
Märkus: Näidises on ette nähtud tööde teostamise ajakava, so tähtajad lepingu täitmise perioodi jooksul, milleks töövõtja on kohustatud saavutama kokkulepitud tööde valmidusastme. Ajakava ettenägemine võimaldab tellijal täpsemalt kontrollida tööde tegemise käiku. Ajakava kokkuleppimine on mõistlik mahukamate ja pikemaajaliste lepingute puhul. 
5. Tellija kohustub tasuma Töövõtjale Lepingu punktis 1. nimetatud Tööde teostamise eest summas _______(________) krooni Raamatu iga küljendatud lehekülje eest (edaspidi nimetatud Tasu). Tellija arvestab ja peab Tasult kinni ning kannab üle Maksuameti pangakontole tulu- ja  töötuskindlustusmaksu, samuti vajadusel kohustusliku kogumispensioni makse.
6. Tellija kannab Lepingu järgi arvestatud Tasu summa Töövõtja pangaarvele pärast Lepingu kohaselt teostatud Tööde vastuvõtmist Tellija Esindaja poolt vastuvõtmise kuule järgneva kuu 5.kuupäevaks. Juhul, kui Tellija viivitab nimetatud summa tasumisega, maksab ta Töövõtja nõudmisel viivist ___________(________) % viivitatud summast iga tasumisega viivitatud kalendripäeva eest.
7. Tellija määrab Lepingu täitmisel oma esindajaks ___________________ (isiku nimi) (edaspidi nimetatud Tellija Esindaja), kelle kontaktandmed on: telefon: ______________ faks: _______________ e-post __________________________________.
Tellija Esindajal on õigus kontrollida Lepingu täitmise käiku ja Ajakavast kinnipidamist, anda Töövõtjale juhiseid, vastu võtta teostatud Tööd,  samuti teha muid Lepingus sätestamata toiminguid, mis on vajalikud Lepingu eesmärgi saavutamiseks. 
8. Töövõtja on kohustatud:
8.1. teostama Tööd vastavalt Lepingus sätestatud tingimustele;
8.2. informeerima viivitamatult Tellija Esindajat juhul, kui ilmnevad takistused Tööde tegemisel; 
8.3. nõutama viivitamatult Tellija Esindajalt juhiseid ja informatsiooni, kui see on vajalik Tööde teostamiseks;
8.4. pidama kinni Tööde teostamise Ajakavast.  
9. Tellijal on õigus Lepingust ennetähtaegselt taganeda juhtudel, kui Töövõtja rikub oluliselt Lepingut. Oluliseks rikkumiseks loetakse muuhulgas, kuid mitte ainult: 
9.1. Tööde tegemise ajal ilmneb, et Tööd ei vasta Lepinguga ettenähtud kvaliteedile;
9.2. Töövõtja ei pea kinni Tööde teostamise Ajakavast või Poolte poolt Lepingu täitmise käigus kokkulepitud uuest ajakavast.
10. Tellija taganemisõiguse tekkimisel Lepingu punkt 9. kohaselt saadab Tellija Töövõtjale  kirjaliku nõude heastada rikkumine ______(_____________) kalendripäeva jooksul. Kui Töövõtja  nimetatud tähtaja jooksul rikkumist ei heasta, võib Tellija Lepingust taganeda, saates Töövõtjale sellekohase kirjaliku teate. 
Märkus: Võlaõigusseaduse (VÕS) § 116 kohaselt võib üks lepingupool lepingust taganeda, kui teine pool on oluliselt lepingut rikkunud. Seega toimib lepingust taganemine kui õiguskaitsevahend juhuks, kui teine pool rikub lepingut. Kuid VÕS § 116 kohaselt ei ole lubatud lepingust taganemine mitte igasuguse, vaid üksnes olulise lepingurikkumise korral. 
Näidise punktis 9. on toodud 2 olulise lepingurikkumise juhtumit, kuid oluliste lepingurikkumiste loetelu ei ole näidises toodud ammendavalt, lõplikult. Lepingu sõlmimisel ei ole sageli võimalik kõiki olulise lepingurikkumise juhte ette näha, so lepingus sätestada, et sellised ja sellised rikkumised on olulised, mis annavad õiguse lepingust taganeda. Kui nüüd lepingu täitmisel ilmneb rikkumine, mis oma olemuselt on oluline rikkumine, kuigi ta ei ole otseselt ette nähtud olulise rikkumise juhtumina näidise punktides 9.1. ja 9.2., siis annab ta aluse lepingust taganemiseks. 
Samas võib tellija väita, et tegemist on olulise rikkumisega, kuid töövõtja võib olla teistsugusel arvamusel. 
VÕS § 116 lg 2 p 5 kohaselt on olulise lepingurikkumisega tegemist, kui teine lepingupool ei heasta rikkumist selleks antud täiendava tähtaja jooksul või siis teatab, et ta selle tähtaja jooksul rikkumist ei heasta. Seega juhul, kui töövõtjale on antud täiendav tähtaeg rikkumise heastamiseks ja ta rikkumist ei heasta selle tähtaja jooksul või siis otse teatab, et ta rikkumist ei heasta, on tegemist olulise lepingurikkumisega. Seega võib põhimõtteliselt iga lepingurikkumise korral lepingust taganeda, kui teisele poolele on antud täiendav tähtaeg ja ta selle aja jooksul rikkumist ei heasta. Täiendava tähtaja andmine võimaldab seega vältida vaidlusi.     
Näidise punktis 10 ongi ette nähtud täiendav tähtaeg töövõtjale rikutud kohustuse heastamiseks. 
Isegi juhul, kui lepingus on ette nähtud, mida loetakse oluliseks lepingurikkumiseks, on enne lepingust taganemist mõistlik anda teisele poolele täiendav tähtaeg rikkumise heastamiseks. VÕS § 116 lg 4 kohaselt ei ole lepingust taganemine täiendavat tähtaega andmata lubatud, kui kohustust rikkunud lepingupool kannaks teise lepingupoole lepingust taganemise korral kohustuse täitmiseks või täitmise ettevalmistamiseks tehtud kulutustega võrreldes ebamõistlikult suurt kahju. 
11. Kui Tellija Lepingust ennetähtaegselt taganeb, ei ole Töövõtjal õigust Tasule. Tellija poolt Lepingust taganemisel on Töövõtja kohustatud Tellijale viivitamatult tagastama Küljenduse Materjalid. 
12.1. Tellijal on õigus Töövõtjalt nõuda leppetrahvi tasumist summas _______(_____________) krooni iga rikkumise juhtumi kohta alljärgnevalt: 
12.1.1. Töövõtja ei tagasta Tellijale tähtaegselt või täies koosseisus Küljenduse Materjale, kui Tellija Lepingust taganeb;
12.1.2. Töövõtja ei pea kinni Tööde teostamise Ajakavast või Poolte poolt Lepingu täitmise käigus kokkulepitud uuest ajakavast;
12.1.3. Tööde kvaliteet ei vasta Lepingus kokkulepitule.
12.2. Tellijal on õigus esitada Töövõtjale leppetrahvi nõue 1 (ühe) kuu jooksul arvates rikkumise avastamisest. Tellijal on õigus leppetrahv maha arvata Töövõtjale makstavast Tasust. 
13. Pooled edastavad Lepinguga seotud teated telefoni või e-posti teel Lepingus märgitud e-posti aadressidel, va juhtudel, kui Lepingus on teate edastamiseks ette nähtud kirjalik vorm. Kirjalik teade saadetakse Poole Lepingus märgitud või Poole poolt Lepingu kehtivuse ajal teatatud aadressil. Kirjalik teade loetakse teise Poole poolt kättesaaduks, kui postitamisest on möödunud 5 (viis) kalendripäeva. Enne kirjaliku teate postiga teisele Poolele saatmist tuleb teade edastada teisele Poolele e-posti või faksi teel.
14. Leping jõustub arvates selle sõlmimise kuupäevast ja kehtib kuni Poolte poolt oma lepinguliste kohustuste täitmiseni või lõppemiseni muul alusel. 
15. Leping on vormistatud kahes identses eksemplaris, millest üks antakse Töövõtjale ja teine Tellijale.
Poolte kontaktandmed:
Tellija: _______________________________________________________________________
Töövõtja: e-post: ____________________________________, telefon: _____________________
Töövõtja pangaarve nr: ____________________________________
Poolte allkirjad:
Tellija: __________________________________	Töövõtja: __________________________________